सनी लियोनी से झगड़े की बातें बेबुनियाद: पूजा\nबीबीसी ने जब इस कथित झगड़े की बात पूजा भट्ट से पूछी तो उन्होंने इस बात से इनकार किया.

बीबीसी एशियन नेटवर्क के राज और पाबलो के शो में पहुंची पूजा भट्ट ने कहा, "मेरे और सनी के बीच झगड़े जैसा कुछ नहीं हुआ. हां उन्हें अच्छे परफारमेंस के लिए कभी कभी थोड़ा सा ज़्यादा ज़ोर लगाने के लिए मैं कहती थी. और ये तो मैं अपने सभी कलाकारों के साथ करती हूं. मैं अपने कलाकारों से झगड़ती नहीं, बल्कि उन्हें प्रोटेक्ट करती हूं."

पूजा भट्ट ने आगे कहा, "वैसे भी सनी मुझसे 10 साल छोटी हैं. मैं उनसे क्यों लड़ाई करूंगी. मैं अपनी बराबरी के लोगों से झगड़ा करना पसंद करती हूं."

जब पूजा भट्ट से पूछा गया कि सेंसर बोर्ड ने जिस्म 2 को 'ए सर्टिफिकेट' दिया, क्या इस बात से उन्हें निराशा है. तो पूजा बोलीं, "हां, हमें ए सर्टिफिकेट मिला है. मैंने टीवी पर दिखाने के लिए अपनी फिल्म का एक थोड़ा माइल्ड प्रोमो भेजा, लेकिन वो भी सेंसर बोर्ड को टीवी के लिए ठीक नहीं लगा. तो मैंने सोचा हमें इंटरनेट की ताकत का इस्तेमाल करना चाहिए, क्योंकि वहां कोई सेंसरशिप नहीं है. वैसे भी हमारी फिल्मों के जो ज्यादातर दर्शक हैं वो इंटरनेट का इस्तेमाल करते हैं. टीवी के लिए हमने ऐसे गाने भेजे जिनमें एडल्ट कंटेट नहीं था." 

पूजा भट्ट के मुताबिक इंटरनेट पर उकी फिल्म का पहला गाना अपलोड करने के 24 घंटे के भीतर ही उसे 10 लाख से ज्यादा लोगों ने देखा.

भट्ट कैंप की फिल्म जिस्म 2, उन्हीं के बैनर तले साल 2003 में बनी फिल्म जिस्म के ब्रांड को आगे बढ़ाने की कोशिश है.

फिल्म जिस्म में बिपाशा बसु और जॉन अब्राहम की जोड़ी को दर्शकों ने पसंद किया था.

जिस्म 2 में सनी लियोनी के अलावा रणदीप हुडा और अरुणोदय सिंह की भी मुख्य भूमिका है. ये फिल्म अगस्त में रिलीज हो रही है.

\n\ntl;डॉ:
फिल्म जिस्म 2 के लिए जब महेश भट्ट ने अमरीकी पोर्न स्टार सनी लियोनी को मुख्य रोल के लिए साइन किया तो ये बात मीडिया की सुर्खियां बनीं. अब हाल ही में खबर ये फैली कि शूटिंग के दौरान फिल्म की निर्देशक पूजा भट्ट और सनी लियोनी के बीच कथित तौर पर कहा-सुनी हुई.